**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

az önkormányzati tulajdonú lakások és helyiségek bérletéről szóló 36/2011.(XII.16.) önkormányzati rendelet módosítására

Martfű Város Önkormányzata Képviselő-testületének

2015. május 21-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**az önkormányzati tulajdonú lakások és helyiségek bérletéről szóló**

**36/2011.(XII.16.) önkormányzati rendelet módosításáról szóló**

**…./2015.(…..) önkormányzati rendelethez**

A rendelet-módosítás az 1. és 2. mellékletben foglalt önkormányzati bérlakások és helyiségek felsorolását tartalmazza. A módosítás egyrészt az ingatlanok címének pontosítását, valamint a Bata út 6. szám alatti szobabérlők háza II. emeletének e rendelet hatálya alóli kivételét tartalmazza, tekintettel arra, hogy azt az önkormányzat más módon kívánja hasznosítani. A szobabérlők háza hosszú ideje átlagosan 60 %-os kihasználtsággal működik, így a rendelet-módosítás után is megfelelő elhelyezést tud az önkormányzat biztosítani az ilyen lakhatási igények iránt érdeklődők részére.

**Hatásvizsgálat**

**az önkormányzati tulajdonú lakások és helyiségek bérletéről szóló**

**36/2011.(XII.16.) önkormányzati rendelet módosításáról szóló**

**…./2015.(…..) önkormányzati rendelethez**

1. **Társadalmi-gazdasági, költségvetési hatása:**

A rendelet-módosítás társadalmi-gazdasági hatása nem mutatható ki, tekintettel az ingatlan kihasználtságára. Költségvetési hatása a más módon történő hasznosítás várható bevételei kapcsán jelentős.

1. **Környezeti és egészségi hatása, következményei:**

A rendelet-módosításnak környezeti és egészségi hatása nincs.

1. **Adminisztratív terheket befolyásoló hatás:**

A rendelet-módosítás elfogadása adminisztratív terhekkel nem jár.

1. **A jogszabály megalkotásának szükségessége, a jogalkotás elmaradásának várható következményei:**

A módosítás az épület kihasználtságának növelése, valamint a fenntartási költségek csökkentése miatt szükséges.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2015. május 13.

Dr. Papp Antal

polgármester